[{"text_idx": "#000004", "text": "Junaj kubanoj kaptas belecon kaj vivoforton sur fotoj dum la kvaranteno je KOVIM-19"}, {"text_idx": "#000005", "text": "Reveno al maro plenigas min je forto kaj trankvilo. Foto de Josue\u0301 Corujo. Uzata kun permeso."}, {"text_idx": "#000008", "text": "Kubo enkondukis partan kvarantenon fine de marto kaj komencis malstriktigi g\u0302in la 20-an de julio. Sed pro nova ondo da infektig\u0302oj en Havano en au\u0306gusto la lando denove [en] rezignis je internaciaj flugoj kaj fermis la plag\u0302ojn, restoraciojn kaj trinkejojn. Sume sur la insulo estas registritaj 91 mortoj [en]."}, {"text_idx": "#000010", "text": "Dum preskau\u0306 unu monato junaj kubanoj inters\u0302ang\u0302is spertojn kaj konojn pri fotografio. Pere de sociaj retejoj [eo] kaj grupo en Telegram [eo] ili formis komunumon el proksimume 70 homoj, kiuj instruis kaj lernis kune, kundividante fotojn kaj sperton."}, {"text_idx": "#000011", "text": "Inter la fotoj prezentitaj en la seminario, estis portretoj, pejzag\u0302oj kaj fasadoj de konstruaj\u0302oj, kiuj por longe restos en la memoro de la partoprenantoj."}, {"text_idx": "#000013", "text": "Adoleskulo kun masko, sur kiu la vorto \u201cCOVID\u201d aspektas kvazau\u0306 nomo de varomarko. Foto de Randy B. Uzata kun permeso."}, {"text_idx": "#000014", "text": "Meze de la kronvirusa krizo mi renkontis tiujn c\u0302i ang\u0302elojn. Pro malbonig\u0302o de la stato de la statuo s\u0302ajnas kvazau\u0306 larmo fluas lau\u0306 ties vango. Foto de Raimel Ferna\u0301ndez. Uzata kun permeso."}, {"text_idx": "#000015", "text": "Reveno al maro plenigas min je forto kaj trankvilo. Foto de Josue\u0301 Corujo. Uzata kun permeso."}, {"text_idx": "#000016", "text": "Dum la kvaranteno mi provis foti kolibron. Kiam mi sukcesis, mi estis s\u0302okita kiel naturo sekvas sian propran ritmon, dise de la homo. Foto de Randy B. Uzata kun permeso."}, {"text_idx": "#000017", "text": "S\u0302i lernis tion infanag\u0302e kaj g\u0302is nun gardas tiun scion. Foto de Roger TM. Uzata kun permeso."}, {"text_idx": "#000018", "text": "Foti avinon estas vera plezuro por mi. Tio ke s\u0302i estis apude dum c\u0302iuj c\u0302i monatoj estis por mi granda donaco. Foto de Josue\u0301 Corujo. Uzata kun permeso."}, {"text_idx": "#000019", "text": "Post kiam mi sopiris al veturoj eksterurben, la naturo decidis akompani min. Foto de Gabriela Molina. Uzata kun permeso."}, {"text_idx": "#000020", "text": "Monatoj de kvaranteno estis pli malfacilaj por tiuj, kiuj ne havis belajn pejzag\u0302ojn trans fenestro. Au\u0306 eble ni simple opiniis tiel. Foto de Amarilis Magan\u0303a. Uzata kun permeso."}, {"text_idx": "#000023", "text": "En la japana g\u0302ardeno ni c\u0302iam en la sama grupo de geamikoj g\u0302uis promenadojn. Foto de Luisma del Valle. Uzata kun permeso."}, {"text_idx": "#000024", "text": "Tio estas persona foto, c\u0302ar tio estas la piedoj de mia koramikino. Ni s\u0302ajnigis ke pluvas (helpe de akvotubo): la bildo simbolas s\u0302in irantan kaj min c\u0302iam sekvantan s\u0302in, malgrau\u0306 c\u0302iuj vivobstakloj. Foto de Randy B. Uzata kun permeso."}, {"text_idx": "#000027", "text": "Arto kaj kulturoCivitanaj komunikilojKomunikiloj kaj j\u0302urnalismoCOVID-19"}, {"text_idx": "#000028", "text": "Plej novaj artikoloj pri Kubo"}, {"text_idx": "#000032", "text": "Juna kuiristo en Bakuo transformis sian apartamenton en restoracion"}, {"text_idx": "#000034", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000037", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}]